એ નિરાશ થઈ ગઈ. આંસુને કારણે અડધી ખૂલ્લી આંખે એણે પોતાનું ખોટું નામ અને સાચું સરનામું લખી આપ્યું, “શિન્ડલરે તેનું જે કરવું હોય તે કરે!” પરંતુ બહાર શેરીમાં આવીને તેને થોડી સમજણ પડી! અને પછી આખીયે બાબત પર તેણે ફરીથી વિચાર કર્યો. શક્ય છે કે શિન્ડલરે તેને જર્મનોની કોઈ એજન્ટ માની લીધી હોય, જે તેને ફસાવવા માટે અહીં આવી હોય! હા, એમ જ હશે! શિન્ડલરે તેની સાથે તદ્દન ઠંડા કલેજે જ વાત કરી હતી. તેના વર્તનમાં કોઈ અસ્પષ્ટતા જણાઈ ન હતી! અને જે રીતે ઓસ્કરે તેને ઑફિસની બહાર મોકલી દીધી હતી, તેમાં પણ કોઈને શંકા પડે એ માટે ભલમનસાઈનો કોઈ સંકેત તેના વર્તનમાં દેખાયો ન હતો!